# Karl Jaberg

Karl Jaberg (Langenthal, cantó de Berna, Suïssa, 24 d'abril de 1877 – Berna, 30 de maig de 1958) fou un romanista i dialectòleg suís. És famós per la seua realització, amb Jakob Jud, de l'atles lingüístic de Suïssa (Sprach- und Sachatlas Italiens und der Südschweiz o AIS).

## Vida

Després dels estudis primaris i secundaris, Jaberg va començar els estudis de filologia romànica a la Universitat de Berna el 1895. També a Berna va obtenir el grau de doctor el 1900 amb una tesi intitulada Pejorative Bedeutungsentwicklung im Französischen (publicada a la Zeitschrift für romanische Philologie 1901, 1903, 1905) i dirigida per Emile Freymond. En el curs següent (1900-1901) feu una estada a París on tingué com a mestres Gaston Paris, Ferdinand Brunot i Jules Gilliéron. Aquest darrer l'influencià particularment. Després d'alguns anys en l'ensenyament secundari, el 1906 va defensar la tesi d'habilitació a Zúric dirigida per Jakob Ulrich (Über die assoziativen Erscheinungen in der Verbalflexion einer südostfranzösischen Dialektgruppe. Eine prinzipielle Untersuchung; publicada a Aarau el 1906). A partir de 1907 i fins a 1945 fou professor de filologia romànica i italiana a la universitat de Berna. En fou rector el curs 1931-1932.
Amb Jakob Jud van posar en marxa el projecte de l'Atles lingüístic d'Itàlia i el sud de Suïssa (Sprach- und Sachatlas Italiens und der Südschweiz; sigla AIS, publicat en vuit volums entre 1928 i 1940 (accés on-line Arxivat 2016-12-11 a Wayback Machine.).
De 1942 a 1948 fou director del Glossaire des Patois de la Suisse Romande. Des de 1937 fou membre corresponent de la Preußische Akademie der Wissenschaften. Fou també el segon president des de la seva fundació de la Société de Linguistique Romane (1928-1930) i co-organitzador del segon Congrés Internacional de Lingüística i Filologia Romàniques.
Després de la seva mort la seva biblioteca i arxiu van ser donats a la biblioteca del seminari romànic de la universitat de Berna (Karl Jaberg-Bibliothek) i que actualment està integrada a la biblioteca de la facultat.

## Altres obres

[per l'AIS, vegeu en el cos del text]
* Sprache als Äußerung und Sprache als Mitteilung, Braunschweig, 1917
* Idealistische Neuphilologie : Sprachwissenschaftliche Betrachtungen, Heidelberg, 1926
* (amb Jakob Jud) Der Sprachatlas als Forschungsinstrument, Halle an der Saale, 1928
* Aspects géographiques du langage: Conférences faites au Collège de France, Décembre 1933, Paris, 1936
* Sprachwissenschaftliche Forschungen und Erlebnisse, París, Zúric, Leipzig, 1937
* Sprachwissenschaftliche Forschungen und Erlebnisse: Neue Folge, (editat per Siegfried Heinimann), Berna, 1965

## Bibliografia

* Festschrift Karl Jaberg zugeeignet zur Feier seines 60. Geburtstages und zur Vollendung des 60. Semesters seines akademischen Lehramtes, 24. abril 1937. Halle an der Saale, 1937 [miscel·lània en homenatge]
* W. Theodor Elwert: Jaberg, Karl. In: Neue Deutsche Biographie (NDB). volum 10, p. 210 ss. Berlín, Duncker & Humblot, 1974
* Karin Rautmann, Die Entstehung des "Sprach- und Sachatlas Italiens und der Südschweiz" AIS. Einblick in einen Forschungsprozess, Universitat d'Hamburg, 1993 [tesi de màster sobre la història de l'AIS, descarregable en pdf a partir de la pàgina de la Universitat de Berna Arxivat 2015-02-26 a Wayback Machine. Arxivat 2015-02-26 a Wayback Machine.]
* Siegfried Heinimann, "Arxivat 2016-03-03 a Wayback Machine. Karl Jaberg [nota necrològica]", in: Vox Romanica 17, 1958, p. 1–18 [amb una fotografia i una bibliografia de Jaberg que reuneix més de 160 títols]
* Manuel de Paiva Boleo, "Karl Jaberg [nota necrològica]", in: Revista Portuguesa de Filologia 10, 1960, p. 419–449
* Benvenuto Terracini, "Karl Jaberg [nota necrològica]", in: Archivio glottologico italiano 44, 1959, p. 84–100
* G. Hilty, Karl Jaberg, in Les linguistes suisses et la variation linguistique, éd. J. Wüest, 1997, 115-124

## Enllaços externs

* Arxivat 2015-02-26 a Wayback Machine. Pàgina web de la Universitat de Berna (biografia, amb una foto)
* Ricarda Liver: Jaberg, Karl a l'Historischen Lexikon der Schweiz [consultable en francès, alemany o italià]
* «Karl Jaberg». Gran Enciclopèdia Catalana. Barcelona: Grup Enciclopèdia Catalana.